Башкиров Владимир Леонидович

Башкиров Владимир Леонидович (28 ғинуар 1952 йыл — 27 май 1997 йыл) — СССР һәм Рәсәй альпинисы. СССР-ҙың спорт мастеры, халыҡ-ара класлы спорт мастеры, «Ҡар барыҫы» титулы эйәһе, 50-нән ашыу юғары категориялы ҡатмарлы диуар менеүҙәр, шулай уҡ Гималай һигеҙ меңлектәренә менеүҙәр (шул иҫәптән бишәүһе бер календар йыл дауамында (1996—1997). Беренсе дәрәжә «Эдельвейс» ордены кавалеры. «Энергия» РКК-ның төп белгесе.

 Биографияһы 
Бала-үҫмер сағы тураһында мәғлүмәттәр бик аҙ. Владимир Башкиров Мәскәү янындағы Королёв ҡалаһында (А. Рождественский мәғлүмәттәре буйынса Ҡарағанды тирәһендәге махсус һөргөнсөләр ауылда) тыуған. Уның атаһы, Леонид Филиппович Башкиров (1929—1992)Бойко И. И. БАШКИРОВ Леонид Филиппович. — Статья в электронной чувашской энциклопедии., сыуаш яҙыусыһы Алексей Талвирҙың егерме йәшкә кесе ҡустыһы) (1909]]—1979)Мефодьев А. И. Талвир Алексей Филиппович. — Статья в электронной чувашской энциклопедии; һуңынан «Сыуашкабель» һәм электр үлсәгес ҡоролмалар (1978 йылдан — «Электроприбор») Чебоксар заводтары директоры. Бала саҡта Владимир Башкиров Чебоксарҙағы 10-сы мәктәптә уҡый. 1969 йылда Мәскәү физик-техник институтына уҡырға инә, уны тамамлағас, Мәскәү «Энергия» ғилми-производство берекмәһендә эшләй. Студент йылдарында альпинистар секцияһына йөрөй башлай һәм спорттың ошо төрөнә бөтә ҡалған ғүмерен бәйләй. Үҙенең беренсе менеүен 1970 йылда Лядвал исемле бигүк ҡатмарлы булмаған бейеклеккә (2А маршруты буйынса) Кавказда башҡара.

Тәүге альпинист разрядына (3-сө) 1973 йылда, ә инде 1977 йылда — СССР спорт мастеры дәрәжәһенә лайыҡ була. Биш тапҡыр ил чемпионы титулын яулай. 1970—1980 йылдарҙа элекке СССР-ҙың тауҙарында ул бик ҡатмарлы диуар менеүҙәрен, шулай уҡ ете меңлектәрҙе башҡара. Башкировтың Коммунизм пигына Көньяҡ диуарынан менеүен айырып билдәләйҙәр. Күренекле альпинист, Эверестҡа беренсе совет экспедицияһында ҡатнашыусы Казбек Валиев Башкировтың Коммунизм пигына маршруты Эверестҡа күпкә ҡатмарлыраҡ тип әйткән.

1990 йылдар башында, «тимер шаршау» ҡолатылғандан һуң, Башкиров Гималаяларға менеүҙәргә күсә. Уның карьераһында тәүге һигеҙ меңлек 1991 йылдағы Аннапурна була (8091 м). Альпинистарҙың Мәскәү командаһы яңы маршрутты көньяҡ диуарҙың уртаһынан һалырға тырыша, әммә бер ҡатнашыусының йәрәхәтләнеүе арҡаһында (таш төшөү) 7850 метрлыҡ бейеклектән төшөргә мәжбүр була. Шулай булыуға ҡарамаҫтан Башкиров, В. Обиход, Н. Петров һәм С. Исаев бейеклеккә Бонингтон маршруты менән менә (көньяҡ диуарҙан).

1993 йылдың 16 майында Владимир Башкиров Эверестҡа менә (өҫтәмә кислородһыҙ). 1994 йылда көньяҡ диуарҙан Ама-Дабламға менә (Сергей Богомолов, Дмитрий Ботов һәм Сергей Голубцов менән берлектә), ә киләһе йылдың 14 майында Дхаулагириҙы яулай (8167 м).

РСФСР-ҙың атҡаҙанған тренеры Владимир Кавуненко фекеренә ярашлы, 1996 йылдың май айынан 1997 йылдың майына тиклем Башкиров тарихта булмаған тиңһеҙ менеүҙәр башҡара. 1996 йылдың 23 майында ул Макалаға менә (төньяҡ-көнбайыш тырпа һырты буйлап, 8463 м), 23 сентябрҙә Чо-Ойюға (8201 м) төньяҡ-көнбайыш тау битенән, 10 октябрҙә Шиша-Пангмуға (8013 м). 1997 йылдың 26 апрелендә Индонезияла Гималай экспедицияһы гиды булараҡ Башкиров Эверестҡа икенсе тапҡыр менеүҙе башҡара , ә 26 майҙа Лхоцзеның түбәһенә күтәрелә.

Владимир Башкиров ошо тауҙан төшкән саҡта 1997 йылдың 27 майында йөрәге туҡтауҙан вафат була.

Владимир Башкиров Рәсәй командаһының Урта Лхоцзеның түбәһенә менеүҙең идеологы була, 2001 йылдың майында был хыялы тормошҡа аша. Башкировтың исеме Чебоксар ҡалаһында студенттарҙың спорт-туристик клубына бирелгән.

 Иҫкәрмәләр 

 Һылтанмалар 




Категория:Рәсәйҙең халыҡ-ара класлы спорт мастерҙары
Категория:СССР-ҙың спорт мастерҙары
Категория:Алфавит буйынса шәхестәр